BOSNA I HERCEGOVINA 

FEDERACIJA BOSNE I HERCEGOVINE

UNSKO SANSKI KANTON 

OPĆINSKI SUD U BIHAĆU 

Broj: 17 0 St 140793 25 St 

Bihać,04.11.2026.godine 

 Općinski sud u Bihaću,po stečajnom sudiji  Senji Džafiću, razmatrajući prijedlog  predlagača d.o.o. “MEDIĆ COMERC” Ključ, ul. Oslobodilaca BiH broj 101., zastupan po direktoru i zz predlagača Medić Zlatan, da se nad pravnim licem,otvori stečajni postupak,dana 04.11.2026.godine donio je sljedeće;

R J E Š E N J E

1. Otvara se stečajni postupak nad imovinom društva d.o.o. “MEDIĆ COMERC” Ključ, ul. Oslobodilaca BiH broj 101, MBS 1-4090-00.
2. Za stečajnog upravnika imenuje se Adela Koričić,dipl.ecc iz Bihaća.
3. Kao vrijeme otvaranja stečajnog postupka utvrđuje se dan petak 04.11.2026. godine u 10,00 h.
4. Pozivaju se povjerioci da u roku od 30 dana od dana objavljivanja oglasa u “Sl. novinama F BiH” prijave svoja potraživanja Sudu, u dva primjerka s dokazima i pozivom na broj 17 0 St 140793 25 St.
5. Uz prijavu povjerioci su dužni priložiti dokaz o uplaćenoj taksi na prijavu 

    potraživanja kako slijedi:

a. do 1.000,00 KM vrijednosti potraživanja 5% takse, 

b. do 5.000,00 KM vrijednosti potraživanja 4% takse, 

c. na iznose preko 5.000,00 KM vrijednosti potraživanja, 3% takse, a najviše 10.000,00 KM. 

d. Povjeriocima koji uz podnesenu prijavu potraživanja ne prilože dokaze o uplaćenoj taksi, prijava će biti vraćena.

6. Taksa se ima uplatiti na račun budžeta USK-a broj: 3380002210005877, vrsta prihoda 722221, otvoren kod UniCredit bank DD Mostar, Filijala Bihać.

7. Pozivaju se dužnici stečajnog dužnika da svoje dugove prema stečajnom dužniku izmire bez odlaganja. 

8. Pozivaju se povjerioci da u roku od 30 dana obavijeste stečajnog upravnika koja prava osiguranja potražuju na predmetima imovine stečajnog dužnika. 

9. Određuje se upis zabilježbe o otvaranju stečajnog postupka u registru Općinskog suda Bihać  MBS 1-4090-00.
10. Oglas o otvaranju stečajnog postupka ima se objaviti odmah danas na oglasnoj tabli ovog suda, a isti se ima dostaviti “Službenim  novinama F BiH”. 
11.  Nalaže se stečajnom dužniku i trećim licima da stečajnom upravniku predaju u posjed imovinu i dokumentaciju stečajnog dužnika, koja je u njihovom posjedu.

12. Ročište za  ispitivanje prijava potraživanja, zakazuje se za dan četvrtak 17.12.2026.godine,u 8,30 sati, u zgradi Općinskog suda u Bihaću, treći sprat, sudnica broj 40.

O b r a z l o ž e n j e

Predlagač,po punomoćniku,je dana 19.03.2025.godine podnio prijedlog za otvaranje stečajnog postupka nad pravnim licem d.o.o. “MEDIĆ COMERC” Ključ.

U prijedlogu navodi da je predlagač  ,sukladno odredbama čl.58 Zakona o stečaju FBiH te u skladu sa Odlukom društva o pokretanju stečajnog postupka od 28.02.2025.godine,stavio Prijedlog za pokretanje stečajnog postupka  poteškoća u poslovanju ,zbog pomanjkanja obima posla a št je dovelo do nemogućnosti izmirenja dospjelih obaveza.Navodi da je društvo platežno nesposobno,da nije u mogućnosti izmiriti obaveze koje su na dan 31.12.2009.godine iznosile 235.265,00 KM,da nema vlastitih sredstava te da nije u mogućnosti izmirivati svoje obaveze duže od 30.dana jer je nastupila platežna nesposobnost društva pa stoga predlaže otvaranje stečajnog postupka.

Uz Prijedlog za pokretanje stečajnog postupka predlagač je dostavio Aktualni izvod iz sudskog registra,Odluku osnivača o pokretanju stečajnog postupka,Potvrdu banke o stanju računa koji je blokiran,Bilans stanja društva.

Privremeni stečajni upravitelj je 08.08.2025.godine dostavio Izvještaj o poduzetim radnjama i mišljenje o zatečenom stanju stečajnog dužnika. Nakon toga sud je zakazao ročište za raspravljanje  o prijedlogu za otvaranje stečajnog postupka koje je održano dana 17.02.2026.godine u prisustvu punomoćnika predlagača i stečajnog upravitelja Adele Koričić,a u skladu sa odredbom člana 102. stav 2. Zakona o stečaju.


Nadalje, privremeni stečajni upravitelj je u svom iskazu na ročištu ostao pri svom izvještaju i navedenim razlozima za mišljenja data u izvještaju,te između ostalog naveo da  stečajni dužnik posjeduje imovinu koja bi činila stečajnu masu te ostaje kod stava da je zahtjev za otvaranje stečajnog postupka osnovan.Navodi da društvo nije sposobno da izmiruje tekuće obaveze,niti ima mogućnosti da se dodatno zaduži pa cijeni da poslovanje društva u predhodnom postupku se ne može obavljati.

Smatra da imovina stečajnog dužnika može pokriti troškove stečajnog postupka te predlaže da se nad  društvom otvori stečajni postupak zbog postojanja imovine kao stečajne mase.


Predlagač   je na ročištu izjavio da sve činjenice koje je naveo privremeni stečajni upravitelj su u potpunosti istinite i da iste pokazuju stvarno stanje društva,nije imao primjedbi na Izvještaj stečajnog upravitelja te  predložio da sud donese rješenje kojim se otvara stečajni postupak.

Nakon što je sud razmotrio Izvještaj privremenog stečajnog upravnika, te izvršio uvid u priloge dostavljene uz prijedlog i to: Aktualni izvod iz sudskog registra,Odluku osnivača o pokretanju stečajnog postupka,Potvrdu banke o stanju računa koji je blokiran,Bilans stanja društva,sud  je utvrdio da su ispunjeni uvjeti da se nad stečajnim dužnikom otvori stečajni postupak odnosno da društvo nije sposobno da izmiruje tekuće obaveze,niti ima mogućnosti da se dodatno zaduži pa je i odlučeno kao u izreci rješenja na temelju člana 102. i 104. Zakona o stečaju (“Službene novine FBiH” broj 53/21). 

Pouka o pravnom lijeku;




                   STEČAJNI SUDIJA
Protiv ovog rješenja žalbu može uložiti stečajni dužnik.                            Senja Džafić
Žalba se putem ovog suda podnosi Kantonalnom sudu u Bihaću,

u roku od osam (8) dana od dana objave rješenja u “Službenim

novinama F BiH”, i to u tri primjerka.

